Diari Oficial de la Generalitat Valenciana


Sumari del DOGV 3629, del 18-11-1999 (1999/9735)

DECRET 214/1999, de 9 de novembre, del Govern Valencià, pel qual s'autoritza l'ampliació d'ensenyaments a la Universitat de València.
-------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/11/09/214/dof/vci/html**

### Dades del document

Número de DOGV
:   3629

Data del DOGV
:   18-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9735


Data del document
:   09-11-1999

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

 Descriptors 

:   * Universitat de València
    * centre d'ensenyament
    * universitat
    * títol d'estudis
    * legislació

DECRET 214/1999, de 9 de novembre, del Govern Valencià, pel qual s'autoritza l'ampliació d'ensenyaments a la Universitat de València. [1999/M9735]
  
La Universitat de València sol·licità l'autorització per a la implantació dels ensenyaments universitaris conduents a l'obtenció dels títols oficials de Llicenciat en Ciències Actuarials i Financeres, Llicenciat en Ciències i Tècniques Estadístiques i Llicenciat en Periodisme, per a la qual cosa s'adjunta la memòria justificativa, així com l'acord del Consell Social de la Universitat que proposa la implantació dels ensenyaments a què fa referència el present decret.
  
El Consell Interuniversitari de la Comunitat Valenciana conegué la sol·licitud de la Universitat de València, tal com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana.
  
El Consell d'Universitats emeté informe favorable amb relació a la proposta formulada per la Universitat de València.
  
Per tot això, i havent-se complit els requisits exigits en l'article 9 de la Llei Orgànica 11/1983, de 25 d'agost, de Reforma Universitària, en el Reial Decret 557/1991, de 12 d'abril, sobre creació i reconeixement d'universitats i centres universitaris i en el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 9 de novembre de 1999,
  
DECRETE
  
Article 1
  
Autoritzar a la Universitat de València la implantació i posada en funcionament dels ensenyaments conduents a l'obtenció dels títols oficials de:
  
- Llicenciat en Ciències Actuarials i Financeres (2n cicle), el pla d'estudis del qual va ser homologat per l'acord del Consell d'Universitats de data 18 de setembre de 1997, que organitzarà la Facultat de Ciències Econòmiques i Empresarials,
  
- Llicenciat en Ciències i Tècniques Estadístiques (2n cicle), el pla d'estudis del qual va ser homologat per l'acord del Consell d'Universitats de data 7 de maig de 1998, que organitzarà la Facultat de Matemàtiques.
  
Article 2
  
Autoritzar a la Universitat de València la implantació dels ensenyaments conduents a l'obtenció del títol oficial de Llicenciat en Periodisme (2n cicle), que organitzarà la Facultat de Filologia, la posada en funcionament dels quals serà autoritzada pel conseller de Cultura, Educació i Ciència, amb l'homologació prèvia pel Consell d'Universitats del pla d'estudis corresponent.
  
DISPOSICIONS FINALS
  
Primera
  
Es faculta al conseller de Cultura, Educació i Ciència per a dictar les disposicions necessàries per a l'aplicació i l'execució del que disposa este decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 9 de novembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI